पाएं अपने शहर की ताज़ा ख़बरें और फ्री ई-पेपरडाउनलोड करें
पंडित मेहरचंद अगर लाला लाजपत राय की खोज थे। तो पंजाब के पहले बड़े दलित नेता मास्टर गुरबंता सिंह थे पंडितजी की खोज। दलित विषयों पर रिसर्च करने वाले डा. ज्ञानचंद कौल ने ये बातें बताईं, जो डीएवी कॉलेज में पंजाबी विभाग के हेड रह चुके हैं।
जालंधर. आज के कांग्रेसी नेता चौधरी जगजीत और चौधरी संतोख के पिता और यूथ कांग्रेस के मुखिया विक्रमजीत चौधरी के दादा मास्टर गुरबंता सिंह के रूप में पंजाब को पहला दलित नेता मिला। कैसे? इसके बीज पंडित मेहरचंद ने आर्य समाज के विचार रस से सींचे थे।
आर्य समाज नई सोच लेकर आया। मगर कुछ नए-नवेले आर्यसमाजी भी जड़ता के घेरे में थे। छुआछूत का आलम यह था कि स्कूलों में दलितों को दाखिले नहीं दिए जाते थे। सरकारी स्कूलों में अगर कोई दलित छात्र जाता भी था तो उसे अलग बैठाया जाता था।
लाला लाजपत राय ने १९०२ में पंडित मेहरचंद को साईंदास स्कूल भेजा। यहां अलग-अलग धड़ों को साधकर वह स्कूल को संभाल चुके थे। दूसरे दशक की शुरुआत में आर्य समाज ने दलित उद्धार का विचार बढ़ाया। पंडितजी ने इसकी शुरुआत स्कूल में की। दलितों के बच्चों को दाखिले दिए। मैनेजमेंट के कुछ मेंबर नाराज भी हुए। कई लोगों ने अपने बच्चों के नाम कटवा दिए। पंडितजी टस से मस नहीं हुए।
आर्य समाजियों को समझाया- समाज की बड़ी आबादी शिक्षा से वंचित रह गई तो बदलाव मुमकिन नहीं होगा। दलितों के बच्चों को पढ़ाना होगा। बाद में सवर्ण बच्चों ने दुबारा दाखिले लिए। सरकारी स्कूलों के विपरीत यहां दलित बच्चे साथ ही बैठते थे।
डीएवी में गुरबंता सिंह छात्र बनकर आए। दरअसल, गुरबंता सिंह की बुआ पंडितजी के गांव रंधावा मसंदा में रहती थीं। पढ़ाई के बाद उन्होंने गुरबंता सिंह को साईंदास स्कूल में मास्टर बनाकर भेजा। इस ताकीद के साथ कि गांव-गांव जाएं, दलितों से मिलें और उन्हें बच्चों को स्कूल भेजने के लिए तैयार करें। प्रो. कौल कहते हैं : मास्टर गुरबंता सिंह तब दोआबे के सबसे ज्यादा पढ़े-लिखे दलित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva awa_Deva hin_Deva hin_Deva hin_Deva hin_Deva zho_Hant eng_Latn